ai4bharat/Pralekha huggingface dataset:
প্রধানমন্ত্রীরদপ্তর
প্রধানমন্ত্রী বারাণসীর রুদ্রাক্ষে আন্তর্জাতিক সহযোগিতা ও সম্মেলনে কেন্দ্রের উদ্বোধন করেছেন
নতুন দিল্লি, ১৫ জুলাই, ২০২১
প্রধানমন্ত্রী শ্রী নরেন্দ্র মোদী বারাণসীর রুদ্রাক্ষে জাপানের সহায়তায় নির্মিত আন্তর্জাতিক সহযোগিতা ও সম্মেলন কেন্দ্রের উদ্বোধন করেছেন। এর পর তিনি বেনারস হিন্দু বিশ্ববিদ্যালয়ের প্রসূতি ও শিশু স্বাস্থ্য বিভাগ পরিদর্শন করেন এবং চিকিৎসার সঙ্গে যুক্ত পেশাদার কর্মীদের সাথেও সাক্ষাৎ করেন।
এর পর সমাবেশের প্রধান অতিথির বক্তব্যে প্রধানমন্ত্রী জানান, কোভিড সত্ত্বেও কাশীতে উন্নয়নের গতি অব্যাহত হয়েছে। তিনি আরও বলেন, রুদ্রাক্ষে “আন্তর্জাতিক সহযোগিতা ও সম্মেলন কেন্দ্র” এই সৃজনশীলতার পরিচয় বহন করে নিয়ে চলেছে। তিনি জানান, এই কেন্দ্রটি ভারত এবং জাপানের মধ্যে দৃঢ় সংযোগ স্থাপনের প্রতিচ্ছবি। জাপানের সহায়তায় এই সম্মেলন কেন্দ্র গড়ে উঠেছে বলে প্রশংসাও করেন তিনি।
শ্রী মোদী জাপানের প্রধানমন্ত্রী মিঃ সুগা ইয়োশিহিদে-র সঙ্গে পূর্বের মত বিনিময়ের কথা স্মৃতিচারণ করেন। এর আগে ইয়োশিহিদে চিফ ক্যাবিনেট সেক্রেটারি ছিলেন। সেই সময় থেকে জাপানের প্রধানমন্ত্রী হওয়ার আগে পর্যন্ত ব্যক্তিগতভাবে এই প্রকল্পের সঙ্গে তিনি জড়িয়ে রয়েছেন। শ্রী মোদী জানান, ভারতের প্রতি সখ্যতার জন্য দেশবাসী তাঁর প্রতি কৃতজ্ঞ।
প্রধানমন্ত্রী শ্রী নরেন্দ্র মোদী জাপানের প্রধানমন্ত্রী সিনজো আবের কথাও স্মৃতিচারণ করেন। প্রধানমন্ত্রী বলেন, এই কর্মকাণ্ডের সঙ্গে তিনিও ঘনিষ্ঠভাবে যুক্ত ছিলেন। অতীতে কাশীতে আসার সময় তৎকালীন প্রধানমন্ত্রী সিনজো আবের সঙ্গে আলাপচারিতার কথাও স্মৃতিচারণ করেন শ্রী মোদী। প্রধানমন্ত্রী বলেন, এই নির্মাণে আধুনিকতা ও সাংস্কৃতি - উভয়েরই ছোঁয়া রয়েছে। এটি ভারত ও জাপানের পারস্পরিক সম্পর্কের পাশাপাশি ভবিষ্যতে উভয় দেশের মধ্যে সহযোগিতার বৃদ্ধির সুযোগ রয়েছে বলেও প্রধানমন্ত্রী উল্লেখ করেন। শ্রী মোদী জানান, তাঁর জাপান সফরের মধ্যে দিয়ে, দুই দেশের যে সম্পর্ক গড়ে উঠেছিল তা রুদ্রাক্ষের এই প্রকল্প এবং আমেদাবাদের জেন গার্ডেন প্রতীক হিসেবে উঠে এসেছে।
প্রধানমন্ত্রী শ্রী নরেন্দ্র মোদী কৌশলগত ও অর্থনৈতিক ক্ষেত্রে ভারতের অন্যতম বিশ্বস্ত বন্ধু হিসেবে জাপানের বিশেষ প্রশংসা করেন। তিনি বলেন, ভারতের সঙ্গে জাপানের বন্ধুত্ব স্বাভাবিক অংশীদারিত্ব হিসেবে বিবেচনা করা হয়। ভারত এবং জাপানের দৃষ্টিভঙ্গি উন্নয়নের সঙ্গে যুক্ত। এই উন্নয়ন সর্বাত্মক হওয়া প্রয়োজন, সবার জন্য হওয়া উচিত এবং সর্বত্র ছড়িয়ে পড়া দরকার বলেও জানান তিনি।
প্রধানমন্ত্রী বলেন, বেনারসের শিরায় শিরায় গান, সঙ্গীত, শিল্প বহমান। এখানে গঙ্গার ঘাটে অনেক শিল্পের বিকাশ হয়েছে এবং মানবতার সঙ্গে সম্পর্কিত অনেক গুরুত্বপূর্ণ চিন্তাভাবনার উদ্ভব ঘটেছে। এভাবেই বেনারস সঙ্গীত, ধর্ম, চেতনা, জ্ঞান ও বিজ্ঞানের বিশ্ব কেন্দ্র হয়ে উঠেছে। তিনি আরও বলেন, এই কেন্দ্রটি আগামী দিনে একটি সাংস্কৃতিক কেন্দ্র এবং বিভিন্ন মানুষকে একত্রিত করার মাধ্যম হয়ে উঠবে। তিনি কাশীর জনগণকে এই কেন্দ্রটি সংরক্ষণের জন্য আহ্বান জানান।
প্রধানমন্ত্রী বলেন, কাশীতে গত ৭ বছরে একাধিক উন্নয়নমূলক প্রকল্পের কাজ হয়েছে। তাই রুদ্রাক্ষকে ছাড়া কখনই কি এই কাজ শোভা পায় ? এখন কাশীর শিব প্রকৃত রুদ্রাক্ষ পরিধান করেছেন। কাশীর যত উন্নয়ন ঘটবে কাশীর সৌন্দর্যও ততই বাড়বে বলে মন্তব্য করেন প্রধানমন্ত্রী।
CG/SS/SKD
(Visitor Counter : 194
নুপী অমসুং অঙাংশিংগী চাউখৎ থৌরাং মন্ত্রালয়
মিসন বাতসাল্যা স্কিম
মিসন বাতসাল্যা স্কিম অসি সস্তেনেবল দিবলপমেন্ত গোলস কা লোয়ননা এলাইন তৌদুনা দিবলপমেন্ত অমসুং চাইল্দ প্রোতেক্সন প্রায়োরিতীশিং ফংনবা রোদমেপ অমনি। মসিনা চাইল্দ রাইতশিং, ‘লিব নো চাইল্দ বিহাইন্দ’গী মোতোগা লোয়ননা জুবেনাইল জস্তিস কেয়র অমসুং প্রোতেক্সন সিস্তেম মপাঙ্গল কনখৎহনবা য়াওনা এদভোকেসী অমসুং এৱারনেসতা অকনবা খোংথাং লৌখৎলি। দি জুবেনাইল জস্তিস  এক্ত, ২০১৫ প্রোভিজনস অমসুং প্রোতেক্সন ওফ চিলদ্রেন ফ্রোম সেক্সুএল ওফেন্সেস এক্ত, ২০১২না মিসন অসি ইমপ্লিমেন্ত তৌনবগীদমক মরুওইবা ফ্রেমৱার্ক শেম্লি। মিসন বাতসাল্যা স্কিমগী মখাদা ফন্দশিং অসি মথৌ তাবশিং অমদি রাজ্যশিং/য়ু.তি.শিংনা দিমান্দ তৌরকপগী মতুং ইন্না রিলিজ তৌই।
স্কিম অসি লৈবাক অসিদা সর্বিসকী ক্বালিতী ফগৎহন্নবদা রাজ্যশিং অমসুং য়ু.তি.শিংদা তেংবাংনবা রাজ্য সরকারশিং অমসুং য়ু.তি. এদমিনিস্ত্রেসনগী পার্তনরশিপকা লোয়ননা কেন্দ্রনা স্পোন্সর তৌবা স্কিম অমা ওইনা ইমপ্লিমেন্ত তৌখিবনি। ফন্দ শেয়র তৌবগী পেতর্ন অসি কেন্দ্র অমদি রাজ্য অমসুং লেজিস্লেচর লৈবা য়ুনিয়ন তেরিতোরীগী মরক্তা মথংশিৎনা ৬০:৪০গী রেসিওদা ওইরি। কেন্দ্র অমসুং রাজ্যগী মরক্তা ফন্দ শেয়র তৌবগী পেতর্ন অসি অৱাং নোংপোক লমদম হায়বদি অরুনাচল প্রদেশ, অসাম, মনিপুর, মেঘলায়া, মিজোরাম, নগালেন্দ, সিক্কিম অমসুং ত্রিপুরা অমদি হিমালয়ান রাজ্য অনি হায়বদি হিমাচল প্রদেশ অমসুং উত্তরাখন্দ, অমদি জম্মু অমসুং কাশ্মীর য়ু.তি.গী ওইনা ৯০:১০গী রেসিও ওইরি। লেজিস্লেচর লৈতবা য়ুনিয়ন তেরিতোরীগী ওইনা কেন্দ্রগদী শেয়র অসি ১০০% ওইরি।
ইনফোর্মেশন অসি ঙসি লোক সভাদা ৱুমেন অমসুং চাইল্দ দিবলপমেন্তকী কেন্দ্র মন্ত্রী শ্রীমতী স্মৃতি জুবিন ইরানিনা অইবা পাউখুম অমদা পীখিবনি।
স্বাস্থ্যওপরিবারকল্যাণমন্ত্রক
দেশজুড়ে ১৯ কোটির বেশি টিকাকরণ হয়েছে
গত ২৪ ঘন্টায় ভারতে সর্বোচ্চ ২০.৬১ লক্ষ নমুনা পরীক্ষা হয়েছে : আরেকটি নতুন রেকর্ড তৈরি হল
দৈনিক সংক্রমণের হার হ্রাস পেয়ে হয়েছে ১২.৫৯ শতাংশ
পর পর ৮ দিন দৈনিক আরোগ্য লাভের হার নতুন সংক্রমণের থেকে বেশি
পর পর ৫ দিন দৈনিক সংক্রমণ ৩ লক্ষের কম
নতুন দিল্লি, ২১শে মে, ২০২১
দেশজুড়ে টিকাকরণ অভিযানের তৃতীয় পর্বে আজ ১৯,১৮,৭৯,৫০৩টি টিকার ডোজ দিয়ে ভারত, কোভিড – ১৯ এর টিকাকরণে নতুন মাইলফলক স্পর্শ করলো। এদের মধ্যে স্বাস্থ্যকর্মীরা প্রথম ডোজ পেয়েছেন, ৯৭,২৪,৩৩৯টি এবং দ্বিতীয় ডোজ পেয়েছেন, ৬৬,৮০,৯৬৮টি। সামনের সারিতে থাকা করোনা যোদ্ধাদের মধ্যে ১,৪৭,৯১,৬০০ জন প্রথম ডোজ ও ৮২,৮৫,২৫৩ জন দ্বিতীয় ডোজ পেয়েছেন। ৪৫ – ৬০ বছর বয়সী নাগরিকদের মধ্যে ৫,৯৮,৩৫,২৫৬ জন প্রথম ডোজ ও ৯৫,৮০,৮৬০ জন দ্বিতীয় ডোজ পেয়েছেন। ষাটোর্ধ নাগরিকদের মধ্যে প্রথম ডোজ পেয়েছেন, ৫,৬২,৪৫,৬২৭ জন এবং দ্বিতীয় ডোজ পেয়েছেন, ১,৮১,৩১,১০২ জন। ১৮ – ৪৪ বছর বয়সীদের মধ্যে টিকার প্রথম ডোজ পেয়েছেন, ৮৬,০৪,৪৯৮ জন। এদের মধ্যে ৬৬.৩২ শতাংশ বাস করেন ১০টি রাজ্যে।
গত ২৪ ঘন্টায় ২০,৬১,৬৮৩টি নমুনা পরীক্ষা করা হয়েছে। এক দিনে সর্বাধিক নমুনা পরীক্ষা করে ভারত, নতুন রেকর্ড তৈরি করলো। দৈনিক সংক্রমণের হার কমে দাঁড়িয়েছে, ১২.৫৯ শতাংশ।
ভারতে গত ২৪ ঘন্টায় ৩,৫৭,২৯৫ জন আরোগ্য লাভ করেছেন। পর পর ৮ দিন দৈনিক আরোগ্য লাভের হার নতুন সংক্রমণের থেকে বেশি। ভারতে আজ পর্যন্ত ২,২৭,১২,৭৩৫ জন সুস্থ হয়ে উঠেছেন। জাতীয় কোভিড মুক্তির হার বেড়ে দাঁড়িয়েছে ৮৭.২৫ শতাংশে। এদের মধ্যে ৭৪.৫৫ শতাংশ ১০টি রাজ্যের বাসিন্দা।
পর পর ৫ দিন দৈনিক সংক্রমণ ৩ লক্ষের কম। গত ২৪ ঘন্টায় ২,৫৯,৫৫১ জন সংক্রমিত হয়েছেন। এদের মধ্যে ৭৬.৬৬ শতাংশ ১০টি রাজ্যের বাসিন্দা। তামিলনাডুতে ৩৫,৫৭৯ জন, কেরালায় ৩০,৪৯১ জন সংক্রমিত হয়েছেন।
এই মুহুর্তে দেশে সক্রিয় চিকিৎসাধীনের সংখ্যা ৩০,২৭,৯২৫। ভারতে মোট সংক্রমিতের ১১.৬৩ শতাংশ এই মুহুর্তে চিকিৎসাধীন। এদের মধ্যে ৬৯.৪৭ শতাংশ ৮টি রাজ্যের বাসিন্দা।
CG/CB/SFS
(
পর্যটনমন্ত্রক
পর্যটন মন্ত্রক, অষ্টম ওয়েবিনারের মাধ্যমে “দেখো আপনা দেশ” সিরিজে উত্তর - পূর্ব ভারতের গ্রামীণ জীবন দেখালো
নতুন দিল্লি, ২৫ এপ্রিল, ২০২০
কেন্দ্রীয় পর্যটন মন্ত্রক, “দেখো আপনা দেশ” সিরিজের অষ্টম পর্যায়ে উত্তর – পূর্ব ভারতে অসম এবং মেঘালয়ের অখ্যাত কয়েকটি গ্রাম গ্রামের কথা তুলে ধরলো। ওয়েবিনারের এই পর্বটি অনুষ্ঠিত হয় ২৪ এপ্রিল।
উত্তর – পূর্ব ভারতের প্রাকৃতিক সৌন্দয্য, জলাশয়, স্বর্গীয় নৈঃশব্দ, জনজাতির বৈচিত্রময় জীবন সকলকে আকৃষ্ট করে। এই অঞ্চলের বিভিন্ন জনজাতির প্রাচীনকাল থেকে যে জীবনশৈলী বজায় রেখে এসেছেন, তা অনেকের কাছে আজো অধরা। এখানকার স্থানীয় উত্সব, হস্ত ও কারুশিল্প ভ্রমণ পিপাসুদের কাছে অত্যন্ত আকর্ষণীয়।
কোয়েলী ট্যুর এন্ড ট্রাভেলসের শ্রী অরিজিৎ পুরকায়স্থ এবং ল্যান্ডস্কেপ সাফারির ড. কেয়া বারবারা এই ওয়েবিনারটি সঞ্চালনা করেন। এখানে অসমের সুয়ালকুচি, রানথালি, হাজো, দাদারা, সার্খেবাড়ি, বাঁশবাড়ি, মাজুলি, নামপাখে গ্রাম এবং নিম্ন অসমের নলবাড়ি, ও চা বাগিচা দেখানো হয়। মেঘের দেশ মেঘালয়ের যে সব গ্রামগুলি দর্শকরা দেখেন, সেগুলির মধ্যে রয়েছে, মাওফালং, কোংঠোং, জাখরেম, নংরিয়াত, শ্নোনপডেং এবং জোয়াই।
এই ওয়েবিনারে ৩৬৫৪ জন অংশ গ্রহণ করেন। এদের মধ্যে আফগানিস্তান, কানাডা, ফ্রান্স, জার্মানী, পাকিস্তান, সিঙ্গাপুর, স্পেন, থাইল্যান্ড, ব্রিটেন এবং মার্কিন যুক্তরাষ্ট্র থেকেও অনেকে যোগ দেন।
(CG/CB/SFS
শিল্পওবাণিজ্যমন্ত্রক
নতুন দিল্লিতে উন্নয়নশীল দেশগুলির ডব্লিউটিও-র মন্ত্রী পর্যায়ের বৈঠক সমাপ্ত
নয়াদিল্লি, ১৪ মে, ২০১৯
উন্নয়নশীল দেশগুলির বিশ্ব বাণিজ্য সংস্থার মন্ত্রী পর্যায়ের বৈঠক আজ  নতুন দিল্লিতে শেষ হয়েছে। গতকাল সন্ধ্যায় কেন্দ্রীয় বাণিজ্য, শিল্প ও অসামরিক পরিবহণ মন্ত্রী শ্রী সুরেশ প্রভু এই নৈশভোজের আয়োজন করেন। অন্যান্যদের মধ্যে উপস্থিত ছিলেন, ডব্লিউটিও-র ডিরেক্টর জেনারেল রবার্তো অ্যাজেভেডো।
বৈঠকে কেন্দ্রীয় মন্ত্রী জানান, যে সময়ে বাণিজ্যকে কেন্দ্র করে উত্তেজনা প্রশমিত হওয়ার কোন লক্ষণ দেখা যাচ্ছে না এবং সংরক্ষণ নীতির সমর্থন ক্রমশই বাড়ছে, সেই সময়ে সকলের উচিৎ গঠনমূলক বিতর্ক এবং আলোচনার মাধ্যমে যে কোন সমস্যার সমাধানের রূপরেখা তৈরি করা। তিনি আরও বলেন, ভারত সব সময় বাণিজ্যের যে কোন বিষয় নিয়ে উন্নয়নশীল দেশগুলির মধ্যে আলাপ-আলোচনা চালিয়ে যেতে উদ্যোগ নেয়। এর পাশাপাশি, বিশ্ব বাণিজ্য সংস্থার পুনর্গঠন নিয়ে উদীয়মান সমস্যাগুলির বিষয়েও ভারত আলোচনার জন্য প্রস্তুত বলে জানান তিনি।
বৈঠকে, বিশ্ব বাণিজ্য সংস্থার ডিরেক্টর জেনারেল রবার্তো অ্যাজেভেডো জানান, বিশ্ব বাণিজ্য সংস্থার পুনর্গঠন পদ্ধতি এবং সমস্যা নিয়ে আলোচনা চলছে। আশা করা যাচ্ছে, খুব শীঘ্রই এর সুফল মিলবে। তিনি আরও বলেন, বাণিজ্যে বিরোধ নিষ্পত্তির সমস্যার সমাধানে সব দেশগুলির ভাবনা-চিন্তা করা উচিৎ। উন্নত এবং উন্নয়নশীল দেশগুলির মধ্যে মেরুকরণের বিভাজন কখনই করা উচিৎ নয় বলেও মন্তব্য করেন তিনি। বিশেষ এবং আলাদা ধরণের উদ্ভাবনমূলক কাজে জোর দিচ্ছে ছোট উন্নয়নশীল দেশগুলি। ‘বাণিজ্য-সুগম-চুক্তি’ এই ধরনের মডেলকে যে কোন দেশেরই বাণিজ্যের উন্নয়নের মাপকাঠি হিসেবে ধরা উচিৎ বলে রবার্তো অ্যাজেভেডো মন্তব্য করেন ।
আজ সকালে মন্ত্রী পর্যায়ের বৈঠকের উদ্বোধনী ভাষণে কেন্দ্রীয় মন্ত্রী শ্রী সুরেশ প্রভু জানান, উন্নয়নশীল দেশগুলিতে ৭.৩ বিলিয়ন লোক বাস করে। তাঁরা যেন কোনভাবেই উন্নয়ন থেকে বাদ না পড়ে তা দেখা উচিৎ বিশ্ব বাণিজ্য সংস্থার। কিভাবে এই সংস্থার উন্নতি ঘটানো যায় তা নিয়ে নতুন দিল্লি যথেষ্টই প্রয়াস চালাচ্ছে বলে তিনি জানান। বিভিন্ন দেশগুলির মধ্যে বাণিজ্যিক সম্পর্ক গড়ে তোলার দায়িত্ব সকলেরই। ডব্লিউটিও-র পুনর্গঠন নিয়ে যাতে উন্নয়নশীল সকল দেশগুলি তাদের মত প্রকাশ করতে পারে, সে বিষয়গুলিও দেখা উচিৎ বলে মন্ত্রী জানান।
গত বছর মার্চের ১৯ ও ২০ তারিখ ভারত বিশ্ব বাণিজ্য সংস্থার মন্ত্রী পর্যায়ের বৈঠকের আয়োজন করা হয়েছিল। সেখানে উন্নত এবং উন্নয়নশীল দেশের ৫০ জন সদস্য অংশগ্রহণ করেছিলেন। এই বৈঠকেও বিভিন্ন দেশগুলির মধ্যে নিয়ম-ভিত্তিক বাণিজ্যিক সম্পর্ক গড়ে তোলার জন্য এবং বিশ্ব বাণিজ্য সংস্থার পুনর্গঠনের বিষয়টি উপস্থাপন করেছিল।
বাণিজ্য মন্ত্রী আশা প্রকাশ করেছেন, নতুন দিল্লিতে আয়োজিত এই মন্ত্রী পর্যায়ের বৈঠকে বিশ্ব বাণিজ্য সংস্থার উন্নয়ন এবং পুনর্গঠনের বিষয়ে মতৈক্য ও সিদ্ধান্তে পৌঁছনো সম্ভব হবে।
CG/SS/DM
(Visitor Counter : 113
প্রধানমন্ত্রীরদপ্তর
কাতারের আমিরের সঙ্গে টেলিফোনে কথা প্রধানমন্ত্রীর
নয়াদিল্লি, ০২ মার্চ, ২০১৯
কাতারের আমির শেখ তামিম বিম আহমেদ বিম খালিফা আল থানি আজ প্রধানমন্ত্রী শ্রী নরেন্দ্র মোদীর সঙ্গে টেলিফোনে কথা বলেন।
প্রধানমন্ত্রী কাতারের সঙ্গে ভারতের সম্পর্ককে আরও নিবিড় করার ওপর গুরুত্ব দিয়ে বলেন, আমাদের ঘনিষ্ঠ এই দেশটির সঙ্গে আমরা প্রতিবেশীসুলভ মনোভাব নিয়ে চলি। শ্রী মোদী সাম্প্রতিক বছরগুলিতে দ্বিপাক্ষিক সম্পর্ককে দ্রুত মজবুত করার ক্ষেত্রে কাতারের আমিরের সুদক্ষ নেতৃত্ব ও ভূমিকার প্রশংসা করেন।
দুই নেতাই আঞ্চলিক পরিস্হিতি নিয়ে আলোচনা করেন। প্রধানমন্ত্রী জোর দিয়ে বলেন, এই অঞ্চল ও তার বাইরেও সন্ত্রাস শান্তি ও নিরাপত্তার ক্ষেত্রে নিরবচ্ছিন্নভাবে গুরুতর বিপদের কারণ হয়ে উঠেছে। শ্রী মোদী যাবতীয় সন্ত্রাস এবং সন্ত্রাসবাদকে সমর্থন বন্ধ করার লক্ষ্যে সংশ্লিষ্ট সকল পক্ষকে অবিলম্বে প্রয়োজনীয় কার্যকর ব্যবস্হা গ্রহণের কথা উল্লেখ করেন।
গতকাল আবু-ধাবিতে অনুষ্ঠিত ইসলামিক সহযোগিতা সংগঠনের বিদেশমন্ত্রীদের ৪৬তম বৈঠকে সম্মানিত অতিথি হিসেবে ভারতের বিদেশমন্ত্রীর অংশগ্রহণের বিষয়টিকে উভয় নেতাই ঐতিহাসিক আখ্যা দেন।
CG/BD/NS
(Visitor Counter : 52
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নয়াদিল্লি, ২০ সেপ্টেম্বর, ২০২১
দেশব্যাপী টিকাকরণ অভিযানের আওতায় এখনও পর্যন্ত ৮০ কোটি ৮৫ লক্ষ টিকার ডোজ দেওয়া হয়েছে
দেশে বর্তমানে সুস্পষ্টভাবে করোনায় আক্রান্তের হার মোট আক্রান্তের ১ শতাংশের নীচে, বর্তমানে এই হার ০.৯৫ শতাংশ, যা ২০২০-র মার্চ থেকে সর্বনিম্ন
দেশে সুস্পষ্টভাবে করোনায় আক্রান্তের সংখ্যা ৩ লক্ষ ১৮ হাজার ১৮১, যা ১৮৩ দিনে সর্বনিম্ন
দেশে গত ২৪ ঘণ্টায় করোনায় আক্রান্তের সংখ্যা ৩০ হাজার ২৫৬
দেশে এখনও পর্যন্ত মোট সুস্থতার হার ৯৭.৭২ শতাংশ
দেশে গত ২৪ ঘণ্টায় করোনামুক্ত হয়েছেন ৪৩ হাজার ৯৩৮ জন; এর ফলে, মোট সুস্থতার সংখ্যা দাঁড়িয়েছে ৩ কোটি ২৭ লক্ষ ১৫ হাজার ১০৫
সাপ্তাহিক-ভিত্তিতে আক্রান্তের হার ২.০৭ শতাংশ, যা গত ৮৭ দিন ৩ শতাংশের নীচে
দৈনিক-ভিত্তিতে আক্রান্তের হার ২.৫৭ শতাংশ, যা গত ২১ দিন ৩ শতাংশের নীচে
দেশে এখনও পর্যন্ত মোট নমুনা পরীক্ষার সংখ্যা ৫৫ কোটি ৩৬ লক্ষ
CG/BD/SB
(Visitor Counter : 149
ক্রেতা, খাদ্যএবংগণবন্টনমন্ত্রক
গম ও আটার মূল্যবৃদ্ধি নিয়ন্ত্রণে কেন্দ্র ৩০ লক্ষ মেট্রিক টন গম খোলা বাজারে ছাড়ার সিদ্ধান্ত নিয়েছে
নয়াদিল্লি, ১০ ফেব্রুয়ারি, ২০২৩
উপভোক্তা বিষয়ক, খাদ্য ও গণবন্টন মন্ত্রকের কেন্দ্রীয় প্রতিমন্ত্রী শ্রীমতী সাধ্বী নিরঞ্জন জ্যোতি রাজ্যসভায় আজ এক প্রশ্নের লিখিত উত্তরে জানান যে দ্রব্যমূল্য বৃদ্ধি রুখতে সরকার অভ্যন্তরীণ যোগান বৃদ্ধিতে সময়ে সময়ে নানা পদক্ষেপ নিয়ে থাকে। এই সমস্ত পদক্ষেপ পরস্পর সংযুক্ত। মূল্যবৃদ্ধি নিয়ন্ত্রণে মজুতভাণ্ডার থেকে পণ্যসামগ্রী বাজারে ছাড়া সহ বেআইনি মজুতের ওপর নজরদারি চালানো, আমদানি শুল্ককে যুক্তিযুক্ত করা, আমদানি কোটার পরিবর্তন এবং পণ্য রপ্তানির ক্ষেত্রে নিয়ন্ত্রণের মতো বিভিন্ন পদক্ষেপ গ্রহণ করে থাকে সরকার।
খাদ্যশস্যের মূল্যবৃদ্ধি নিয়ন্ত্রণে এবং সার্বিক খাদ্য সুরক্ষা বজায় রাখতে সরকার গমের রপ্তানি নীতির সংশোধন ঘটিয়েছে। দুরুম প্রজাতির ভারতীয় গমের রপ্তানি নিয়ন্ত্রণ করা হয়েছে এবং আটার রপ্তানিও আন্তঃমন্ত্রক কমিটির অনুমোদন ছাড়া রপ্তানি করা যাবে না। ভাঙ্গা চালের রপ্তানি নিষিদ্ধ ঘোষণা করা হয়েছে এবং বাসমতী ছাড়া অন্য চালের ওপর ২০ শতাংশ রপ্তানি শুল্ক আরোপ করা হয়েছে। এক্ষেত্রে সিদ্ধ চালকে ছাড় দেওয়া হয়েছে। সরকার ৩০ লক্ষ মেট্রিক টন গম খোলা বাজারে ছাড়ারও সিদ্ধান্ত নিয়েছে যা রাজ্য সরকার, কেন্দ্রীয় ভাণ্ডার, জাতীয় ক্রেতা সমবায় ফেডারেশন, জাতীয় কৃষি সমবায় বিপণন ফেডারেশন , রাজ্য সমবায় এবং ফেডারেশনগুলিকে বিক্রি করা হবে গম এবং আটার মূল্যবৃদ্ধি নিয়ন্ত্রণে।
অভ্যন্তরীণ যোগান বাড়াতে ডালশস্যের মূল্য নিয়ন্ত্রণে ৩১ মার্চ, ২০২৪ পর্যন্ত অড়হর ও তুর ডালের আমদানির ওপর কোন বিধি-নিষেধ আরোপ করা হয়নি। মুসুর ডালের ক্ষেত্রে আমদানি শুল্ক ঐ একই তারিখ পর্যন্ত শূন্যে নামিয়ে আনা হয়েছে। তুর ডালের ক্ষেত্রে বেআইনি মজুত রুখতে এবং নিয়ন্ত্রিত বাণিজ্য ব্যবস্থার ক্ষেত্রে সরকার সমস্ত রাজ্য ও কেন্দ্রশাসিত অঞ্চলগুলিকে অত্যাবশ্যক পণ্য আইনের অধীন মজুতকারীদের মজুতের খতিয়ান দিতে বলেছে। এর পাশাপাশি, মজুতের পরিমাণের ওপর নজরদারিও চালাবে সরকার। ছালো এবং মুগ ডালের মূল্য স্থিতিশীল রাখতে নিয়ম করে তা বাজারে ছাড়া হচ্ছে এবং জনকল্যাণের কাজে রাজ্য সরকারগুলিকে তা যোগান দেওয়া হচ্ছে।
পেঁয়াজের দামের ওঠা-নামা নিয়ন্ত্রণে সরকার ২ লক্ষ ৫১ হাজার মেট্রিক টন পেঁয়াজ সংগ্রহ করেছে এবং ২০২২-এর সেপ্টেম্বর থেকে ২০২৩-এর জানুয়ারি পর্যন্ত তা বিক্রয়কেন্দ্রগুলিতে তা ছাড়া হয়েছে।
ভোজ্যতেলের দাম নিয়ন্ত্রণে সরকার অশোধিত পাম, সয়াবিন এবং সূর্যমুখী তেলের ওপর আমদানি শুল্ক শূন্যতে নামিয়ে এনেছে এবং এইসব তেলগুলির ক্ষেত্রে কৃষি সেস ৫ শতাংশে নামিয়ে আনা হয়েছে। পরিশোধিত সয়াবিন ও সূর্যমুখী তেলের ক্ষেত্রে শুল্ক ১৭.৫ শতাংশে নামিয়ে আনা হয়েছে। পরিশোধিত পাম তেলের ক্ষেত্রে তা ১২.৫ শতাংশে নামিয়ে আনা হয়েছে। সরকার পরিশোধিত পাম তেলের আমদানির ওপর কোনও নিয়ন্ত্রণ আরোপ করেনি।
(PG/AB/DM
প্রধানমন্ত্রীরদপ্তর
আইএফএস ২০২১ ব্যাচের প্রশিক্ষণাধীন আধিকারিকরা প্রধানমন্ত্রীর সঙ্গে সাক্ষাৎ করলেন
প্রধানমন্ত্রী প্রশিক্ষণাধীন আধিকারিকদের সঙ্গে খোলামেলা আলোচনা করেন
নয়াদিল্লি, ২৯ অগাস্ট, ২০২২
ইন্ডিয়ান ফরেন সার্ভিস  - এর ২০২১ ব্যাচের প্রশিক্ষণাধীন আধিকারিকরা আজ ৭, লোক কল্যাণ মার্গে প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করেছেন।
কোনও রকম আনুষ্ঠানিকতা ছাড়াই খোলামেলা আলোচনায় প্রধানমন্ত্রী আইএফএস প্রশিক্ষণাধীন আধিকারিকদের এই পেশায় যোগদানের জন্য অভিনন্দন জানিয়ে বলেন যে, তাঁরা এখন বিশ্ব মঞ্চে ভারতের প্রতিনিধিত্ব করার সুযোগ পাবেন। চাকরিতে যোগদানের যৌক্তিকতা প্রসঙ্গে তাঁদের সঙ্গে আলোচনাও করেন তিনি।
২০২৩ সাল বাজরার আন্তর্জাতিক বছর হওয়া নিয়ে তিনি বিস্তারিত আলোচনা করে বলেন যে, কিভাবে তাঁরা বাজরাকে আরও বেশি জনপ্রিয় করে তুলতে পারেন, যাতে আমাদের কৃষকরা উপকৃত হন। বাজরা কতটা পরিবেশ-বান্ধব এবং এই শস্যের স্বাস্থ্যগত উপকারিতা সম্পর্কেও তিনি আলোচনা করেন। তিনি এলআইএফই  প্রসঙ্গে আলোচনা করতে গিয়ে বলেন, একজন মানুষের জীবনে ছোটখাটো পরিবর্তন পরিবেশে কিভাবে ইতিবাচক প্রভাব ফেলতে পারে। এই বছরের স্বাধীনতা দিবসের ভাষণে পঞ্চ প্রাণ – এর বিষয়টি প্রধানমন্ত্রী তুলে ধরেছিলেন, তা নিয়ে তাঁরা আলোচনা করেন এবং এই লক্ষ্য পূরণে আইএফএস আধিকারিকরা কি ভূমিকা পালন করতে পারেন, তার বিভিন্ন দিকগুলি প্রধানমন্ত্রী তুলে ধরেন।
আগামী ২৫ বছরের দিকে তাকিয়ে প্রশিক্ষণাধীন আধিকারিকরা দীর্ঘমেয়াদী পরিকল্পনা নিয়ে কি চিন্তাভাবনা করতে পারেন এবং এই সময়কালের মধ্যে তাঁরা নিজেদের কিভাবে গড়ে তুলতে পারেন এবং দেশের সার্বিক বিকাশের ক্ষেত্রে কতটা কার্যকরি ভূমিকা নিতে পারে – সে বিষয়ে প্রধানমন্ত্রী আলোকপাত করেন।
PG/AB/SB
(
ক্রেতা, খাদ্যএবংগণবন্টনমন্ত্রক
কোভিড – ১৯ মোকাবিলায় লকডাউনের মধ্যে ২৪ মার্চ থেকে ১৪ দিনে এফসিআই-এর ৭২১টি রেক-এ ২০.১৯ লক্ষ মেট্রিকটন খাদ্যশস্য দেশজুড়ে সরবরাহ
নতুনদিল্লি, ৭ এপ্রিল, ২০২০
ফুট কর্পোরেশন অফ ইন্ডিয়া , পিএম গরীব কল্যাণ অন্ন যোজনার  আওতায় রাজ্যগুলিকে যথেষ্ট পরিমাণ খাদ্যশস্য সরবরাহ করেছে। এরফলে জাতীয় খাদ্য সুরক্ষা আইন  এর সুবিধাভোগীরা প্রতিমাসে মাথা পিছু ৫ কেজি খাদ্যশস্য বিনামূল্য পাবেন। এই ব্যবস্থা ৩ মাস ধরে চলবে। এই প্রকল্পের আওতায় ইতিমধ্যে উত্তর প্রদেশ, বিহার, তেলেঙ্গানা, অসম, হিমাচল প্রদেশ, মেঘালয়, সিকিম, উত্তরাখন্ড, মহারাষ্ট্র, গুজরাট, হরিয়ানা, কেরালা এবং মিজোরাম তাদের খাদ্যশস্য সংগ্রহ করেছে। বাকি রাজ্যগুলিও খুব শীঘ্রই এই খাদ্যশস্য সংগ্রহের কাজ শেষ করবে। এফসিআইএর কর্মীরা দেশের বিভিন্ন প্রান্তে এই খাদ্যশস্য যাতে যথাযথভাবে পৌঁছায় সেই লক্ষ্যে নিরন্তর কাজ করে চলেছেন। প্রতিদিন গড়ে ১ লক্ষ ৪৪ হাজার মেট্রিকটন খাদ্যশস্য সরবরাহ করা হচ্ছে। প্রতিরোধমূলক নিয়ন্ত্রণ ব্যবস্থা অর্থাৎ লকডাউন কার্যকর করার আগে প্রতিদিন ৮০ হাজার মেট্রিকটন খাদ্যশস্য সরবরাহ করা হতো। ৭ তারিখ পর্যন্ত ৭২১টি রেক-এ প্রায় ২০ লক্ষ ১৯ হাজার মেট্রিকটন খাদ্যশস্য সরবরাহ করা হয়েছে।
এনএফএসএ-এর আওতায় নিয়মিতভাবে পিএমজিকেএওয়াই-এর সুবিধেভোগীদের জন্য খাদ্যশস্য সরবরাহ করার পাশাপাশি এফসিআই, রাজ্যগুলিকে খোলাবাজারের দামে চাল এবং গম সরবরাহ করে। ই-অকশন ছাড়াই এই কাজটি করা হয়ে থাকে, যাতে বাজারে খাদ্যশস্যের অভাব না হয়। জেলাশাসকদের পরামর্শ অনুযায়ী আটা এবং ময়দা কলগুলির জন্য গমও এফসিআই সরবরাহ করে। এরজন্য এফসিআই, ১৩টি রাজ্যে ১ লক্ষ ৩৮ হাজার মেট্রিকটন গম এবং ৮টি রাজ্যে ১ লক্ষ ৩২ হাজার মেট্রিকটন চাল সরবরাহ করার লক্ষ্যমাত্রা ধার্য করেছে।
প্রতিরোধমূলক নিয়ন্ত্রণ ব্যবস্থার সময় বিভিন্ন রাজ্যের জন্য কত রেক পাঠানো হয়েছে তা জানতে নীচের লিঙ্ক ২টিতে ক্লিক করুন
http://pibphoto.nic.in/documents/rlink/2020/apr/p20204701.pdf
http://pibphoto.nic.in/documents/rlink/2020/apr/p20204702.pdf
(CG/CB
কেন্দ্রীয়মন্ত্রিসভা
ন্যাশনাল ক্যাপিটাল টেরিটরি অফ দিল্লি বিল, ২০১৯ – এর অনুমোদন কেন্দ্রীয় মন্ত্রিসভায়
নয়াদিল্লি, ২০ নভেম্বর, ২০১৯
রাজধানী দিল্লিতে অবৈধ কলোনিগুলিতে স্থায়ীভাবে বসবাসের জন্য ন্যাশনাল ক্যাপিটাল টেরিটরি অফ দিল্লি বিল, ২০১৯ সংসদে শীতকালীন অধিবেশনে পেশ করার জন্য অনুমোদন দিয়েছে কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা বুধবার এই অনুমোদন দিয়েছে। বিলটি পাশ হলে দিল্লির অবৈধ কলোনিগুলিতে বসবাসকারী ব্যক্তিরা সম্পত্তির নিজের নামে নথিভুক্ত করতে পারবেন এবং স্ট্যাম্প ডিউটি ক্ষেত্রেও ছাড়ের সুবিধা পাবেন। এর ফলে, দিল্লির সরকারি বা বেসরকারি জমিতে ১ হাজার ৭৩১টি অবৈধ কলোনিতে বসবাসকারী ৪০ লক্ষ ব্যক্তি উপকৃত হবেন। এতদিন, অবৈধ কলোনিগুলিতে বসবাসকারী ব্যক্তিরা জমির ব্যক্তিগত মালিকানা না থাকায় কোনও ব্যাঙ্ক বা আর্থিক প্রতিষ্ঠান থেকে গৃহ নির্মাণের জন্য আর্থিক সাহায্য পেতেন না। এই বিল পাশ হলে এ ধরনের সুবিধা পাবেন তাঁরা।
SSS/SS/SB
(Visitor Counter : 46
রেলমন্ত্রক
ভারতীয় রেল হাসপাতাল পরিচালন তথ্য ব্যবস্থাপনার পরীক্ষামূলক প্রকল্প চালু করেছে
নয়াদিল্লী, ১১ ডিসেম্বর, ২০২০
ভারতীয় রেল কর্মীদের সুস্থতার জন্য অগ্রাধিকার ভিত্তিতে আরও একটি বড় ধরণের তথ্য প্রযুক্তি উদ্যোগ গ্রহণ করেছে। আজ ভারতীয় রেল বোর্ডের রেল স্বাস্থ্য পরিষেবা বিভাগের মহানির্দেশক ডাঃ বি পি নন্দ হাসপাতাল পরিচালন তথ্য ব্যবস্থাপনা -এর সূচনা করেছেন। ভার্চুয়াল মাধ্যমে আয়োজিত এই উদ্বোধনী অনুষ্ঠানে উপস্থিত ছিলেন দক্ষিণ মধ্য রেলের জেনারেল ম্যানেজার শ্রী গজানন মালিয়া, রেল টেল কর্পোরেশন অফ ইন্ডিয়ার চেয়ারম্যান তথা ম্যানেজিং ডিরেক্টর শ্রী পুনিত চাওলা সহ বিশিষ্ট ব্যক্তিবর্গ।
অনুষ্ঠানের ভাষণে ডাঃ বি পি নন্দ জানান, তথ্য প্রযুক্তি সহায়তায় কর্মীদের সর্বোত্তম স্বাস্থ্য পরিষেবা প্রদানের স্বপ্ন এতোদিনে বাস্তবায়িত হয়েছে। হাসপাতাল পরিচালন তথ্য ভিত্তিক ব্যবস্থাপনা  ভারতীয় রেলে রক্ষণাবেক্ষণের কাজের সঙ্গে যুক্ত কর্মীদের স্বাস্থ্য পরিষেবায় এক দৃষ্টান্তমূলক পরিবর্তন নিয়ে আসবে। এই নতুন ব্যবস্থাপনায় স্বাস্থ্য সেবা ক্ষেত্রে মানোন্নয়ন সম্ভবপর হবে। এই ব্যবস্থাপনায় হাসপাতালে রোগীদের অপেক্ষা করার সময় হ্রাস পাবে, চিকিৎসার সমস্ত রেকর্ড রক্ষা করা যাবে। শ্রী নন্দ জানান, ভারতীয় রেলের বিভিন্ন জোনের মধ্যে দক্ষিণ মধ্য রেল কর্মীদের স্বাস্থ্য পরিষেবা প্রদানের ক্ষেত্রে এইচএমআইএস পরিষেবা চালু করে অগ্রণী ভূমিকা পালন করেছে। এরজন্য উচ্ছ্বসিত প্রশংসাও করেন তিনি।
দক্ষিণ মধ্য রেলের জেনারেল ম্যানেজার শ্রী গজানন মালিয়া জানান, এই পরিষেবা চালুর ফলে দক্ষিণ মধ্য রেলের বিপুল সংখ্যক কর্মী উপকৃত হবেন। একইসঙ্গে হাসপাতালে চিকিৎসা ক্ষেত্রে আমূল পরিবর্তন নিয়ে আসবে। রেল টেল কর্পোরেশন অফ ইন্ডিয়ার ম্যানেজিং ডিরেক্টর শ্রী পুনিত চাওলা জানান, এইচএমআইএস বাস্তবায়নের ফলে প্রধান হাসপাতালগুলি এবং আনুষাঙ্গিক হাসপাতালগুলির মধ্যে অংশীদারিত্ব গড়ে ওঠায় বিশেষ সুবিধা মিলবে।
উল্লেখ্য ভারতীয় রেলে এইচএমআইএস পরিষেবা গড়ে তুলেছে ভারতীয় রেলওয়ে। এক্ষেত্রে রেল টেল কর্পোরেশন লিমিটেড ভারতীয় রেলকে বিশেষ সাহায্য দান করেছে। এইচএমআইএস-এর উদ্দেশ্য হল হাসপাতালে প্রশাসনিক কার্যকলাপ যেমন চিকিৎসা, ওষুধ, পরীক্ষা, স্বাস্থ্য ইত্যাদি সম্পর্কিত বিষয়ে ছাড়পত্রের ক্ষেত্রে এক জানলা ব্যবস্থাপনার সুবিধা প্রদান করা। বর্তমানে এইচএমআইএস-এর তিনটি স্তর রয়েছে- নিবন্ধীকরণ, ওপিডি ডক্টর ডেস্ক এবং ওষুধ সংক্রান্ত বিষয়। এই তৃস্তরীয় ব্যবস্থাপনায় লাল্লাগুডা কেন্দ্রীয় হাসপাতালে পরীক্ষামূলক ভিত্তিতে প্রয়োগ করা হয়েছে। এখান থেকে সাফল্য আসার পর দক্ষিণ মধ্য রেলের সমস্ত স্বাস্থ্য বিভাগে এই প্রকল্প কার্যকর করা হবে।
প্রতিরক্ষামন্ত্রক
ভারতীয় বিমানবাহিনী ই- গভর্নেন্স  পোর্টাল চালু করল
নতুন দিল্লি, ৩১ ডিসেম্বর, ২০২১
ভারতীয় বিমানবাহিনীর প্রধান চিফ অফ এয়ার স্টাফ, এয়ার চিফ মার্শাল আরকেএস ভাদোরিয়া আজ দিল্লির বায়ু ভবনে আনুষ্ঠানিকভাবে এই বাহিনীর নিজস্ব ই- গভর্নেন্স  পোর্টালের উদ্বোধন করেন।
ডিজিটাল ভারত তথা ই-গভর্নেন্স ক্ষেত্রে প্রবেশ করার মাধ্যমে এই বাহিনীতে কাগজপত্র ছাড়া অফিস চালানোর প্রক্রিয়ার সূচনা হলো।
এবার থেকে ভারতীয় বায়ুসেনা অফিসের কাজকর্ম এবং ফাইলপত্র সহ যোগাযোগের সমস্ত মাধ্যম হিসেবে ই- গভর্নেন্স ব্যবহার করা হবে।
এতে স্বচ্ছতা বজায় থাকবে বলেও বাহিনী মনে করছে।
২০২০ সালের ২০ এপ্রিল এই প্রকল্পের কাজ আনুষ্ঠানিক ভাবে শুরু হয়েছিল। সেই কাজ সম্পূর্ণ হয়েছে ২০২১'এর ১ জানুয়ারি।
কয়লামন্ত্রক
দেশের প্রথম বাণিজ্যিক কয়লা খনির নিলামে ঐতিহাসিক সাফল্যের কারণে রাজ্যগুলি ৬,৬৫৬ কোটি টাকা বছরে রাজস্ব বাবদ আয় করবে : শ্রী প্রহ্লাদ যোশী
নয়াদিল্লি, ৯ নভেম্বর, ২০২০
কেন্দ্রীয় কয়লা মন্ত্রী শ্রী প্রহ্লাদ যোশী বলেছেন, দেশে প্রথম বাণিজ্যিকভাবে খনির নিলামের সাফল্যে রাজ্যগুলি প্রতি বছর মোট ৬,৬৫৬ কোটি টাকা রাজস্ব আদায় করবে। নতুন দিল্লিতে সাংবাদিকদের সঙ্গে কথা প্রসঙ্গে মন্ত্রী জানিয়েছেন, আজ এই নিলাম প্রক্রিয়া সম্পূর্ণ হয়েছে। ১৯টি খনির সফলভাবে নিলাম হয়েছে, কয়লা খনির নিলামের ইতিহাসে যা সবথেকে বেশি।
মন্ত্রী বলেছেন, প্রধানমন্ত্রী শ্রী নরেন্দ্র মোদীর দূরদর্শী নেতৃত্বের কারণে কয়লা ক্ষেত্রকে উন্মুক্ত করে দেওয়া হয়েছে যাতে দেশ কয়লার বিষয়ে আত্মনির্ভর হয়ে উঠতে পারে। প্রধানমন্ত্রী ভারতের প্রথম কয়লা খনির বাণিজ্যিজ উত্তোলনের জন্য নিলাম প্রক্রিয়া ১৮ই জুন সূচনা করেছিলেন।
শ্রী যোশী বলেছেন, নিলাম প্রক্রিয়ায় যথেষ্ট প্রতিযোগিতা দেখা গিয়েছে। বিভিন্ন সংস্থা বিপুল পরিমাণের প্রিমিয়াম দেওয়ার প্রতিশ্রুতি দিয়েছে। সবথেকে বেশি প্রিমিয়াম পাওয়া যাবে ৬৬.৭৫ শতাংশ। গড়পরতা হিসেবে ১৯টি খনি থেকে ২৯ শতাংশ প্রিমিয়াম পাওয়া যাবে।
৩৮টি খনিকে এই নিলাম প্রক্রিয়ায় সামিল করা হয়েছিল। এর মধ্যে ১৯টির নিলাম প্রক্রিয়া সম্পন্ন হয়েছে, অর্থাৎ ৫০ শতাংশ খনি নিলাম করা গেছে। এর আগে কয়লা খনির নিলামের ক্ষেত্রে সর্বোচ্চ ৩০ শতাংশ নিলাম করা গিয়েছিল এবং সেই সময় ১১৬টি খনির মধ্যে ৪৫টি খনির নিলাম হয়েছিল।
শ্রী যোশী জানিয়েছেন, নিলাম প্রক্রিয়ায় অংশগ্রহণকারীদের মধ্যে ৬৫ শতাংশই ছিল রিয়েল এস্টেট, পরিকাঠামো নির্মাণ, ওষুধ নির্মাণ শিল্পের মতো সংস্থাগুলি। এর থেকে যে ইতিবাচক দিকটি ফুটে ওঠে সেটি হল, খনি শিল্পের বাইরেও অন্যান্য সংস্থাগুলি এই প্রক্রিয়ায় উৎসাহী হচ্ছে। ৪২টি সংস্থা এই নিলাম প্রক্রিয়ায় অংশ নিয়েছিল তার মধ্যে ন্যালকো এবং অন্ধ্রপ্রদেশ মিনারেল ডেভেলপমেন্ট কর্পোরেশন লিমিটেড – শুধুমাত্র এই দুটি সংস্থা রাষ্ট্রায়ত্ত। বাকি ৪০টি সংস্থাই বেসরকারি প্রতিষ্ঠান।
যে ১৯টি খনির সফলভাবে নিলাম করা গেছে তার মধ্যে ১১টি খোলা মুখ খনি, পাঁচটি মাটির নিচের খনি আর বাকি তিনটি খনি খোলা মুখ ও মাটির নিচের অর্থাৎ, মিশ্র খনি। এই খনিগুলি মধ্যপ্রদেশ, ছত্তিশগড়, ওড়িশা, ঝাড়খণ্ড এবং মহারাষ্ট্রে ছড়িয়ে আছে। এগুলি থেকে প্রতি বছর ৫ কোটি ১০ লক্ষ টন কয়লা পাওয়া যাবে।
প্রধানমন্ত্রীরদপ্তর
মণিপুর, মেঘালয় ও ত্রিপুরা রাজ্যের প্রতিষ্ঠা দিবসে রাজ্যবাসীকে প্রধানমন্ত্রীর শুভেচ্ছা
নয়াদিল্লি, ২১ জানুয়ারি, ২০২২
প্রধানমন্ত্রী শ্রী নরেন্দ্র মোদী মণিপুর, মেঘালয় ও ত্রিপুরার জনসাধারণকে রাজ্যের প্রতিষ্ঠা দিবস উপলক্ষে শুভেচ্ছা জানিয়েছে।
এক ট্যুইট বার্তায় প্রধানমন্ত্রী বলেছেন, “মণিপুর, মেঘালয় ও ত্রিপুরার জনসাধারণকে রাজ্যের প্রতিষ্ঠা দিবস উপলক্ষে শুভেচ্ছা জানাই। এই রাজ্যগুলি ভারতের উন্নয়নে গুরুত্বপূর্ণ অবদান রেখেছে। তাঁদের নিরন্তর উন্নয়ন প্রার্থনা করি”।
CG/CB/SB
(